
[bookmark: _Toc477855476]Pretendents var balstīties uz citu uzņēmēju iespējām, ja tas ir nepieciešams Līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda iepirkuma komisijai, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību Līguma izpildei.

	Prasība
	Iesniedzamais dokuments

	3.4.1. Pretendents - fiziskā vai juridiskā persona, vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces vai sniegt pakalpojumus un ir iesniedzis pieteikumu Atklātam konkursam atbilstoši Atklāta konkursa nolikuma prasībām.
Pretendenta pieteikumu par piedalīšanos Atklātā konkursā jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendenta piedāvājumu paraksta ārvalstīs reģistrēta pretendenta pilnvarota persona vai persona, kas atšķiras no Latvijas reģistros norādītās personas ar pārstāvniecības tiesībām, tad piedāvājumam jāpievieno pilnvara vai tās apliecināta kopija.

Ja pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikums jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

Atbilstību kvalifikācijas prasībām, t.i. prasības attiecībā uz tehniskām un profesionālām spējām, kas izvirzītas saskaņā ar PIL 46.pantu, pretendents kā piegādātāju apvienība var apliecināt kopumā.

Pretendents pieteikuma parakstīšanai izmanto EIS iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.
	3.4.1.1. Pretendenta pieteikums dalībai Atklātā konkursā saskaņā ar nolikuma 1.pielikuma veidni.

	3.4.2. Ja pieteikumu iesniedz piegādātāju apvienība, pieteikuma dokumentus paraksta atbilstoši piegādātāju savstarpējās vienošanās nosacījumiem.
	3.4.2.1. Papildus pieteikumam jāpievieno šo personu starpā noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Līgumā (vienošanās) jāiekļauj šāda informācija:
· piegādātāju apvienības dibināšanas mērķis un līguma darbības (spēkā esamības) termiņš;
· katra apvienības dalībnieka Līguma daļa, tiesības un pienākumi;
· informācija par piegādātāju apvienības vadošo dalībnieku;
· pilnvarojumu dalībniekam, kurš tiesīgs rīkoties visu personas dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu.

	3.4.3. Pretendents normatīvajos aktos noteiktajā kārtībā ir reģistrēts Komercreģistrā, VID publiskojamo datu bāzē vai līdzvērtīgā reģistrā ārvalstīs. 

Prasība attiecas arī uz personālsabiedrību un visiem personālsabiedrības biedriem (ja  piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
	3.4.3.1. Informāciju par pretendentu, kurš ir reģistrēts LV Komercreģistrā, iepirkuma komisija pārbauda Uzņēmumu reģistra tīmekļa vietnē, ja pretendents nav iesniedzis komersanta reģistrācijas apliecības kopiju.

Informāciju par fiziskām personām, kas veic saimniecisko darbību, iepirkuma komisija pārbauda Valsts ieņēmuma dienesta tīmekļvietnē sadaļā “VID publiskojamo datu bāze/Saimnieciskās darbības veicēji".
Ja pretendents (personu grupa) uz piedāvājuma iesniegšanas brīdi nav izveidojis personālsabiedrību, tad personu grupa iesniedz visu personu grupas dalībnieku parakstītu saistību raksta (protokolu, vienošanos vai citu dokumentu) kopiju par sadarbību līguma izpildē.
Pretendents, kurš nav reģistrēts LV Komercreģistrā vai VID publiskojamo datu bāzē, iesniedz komercdarbību vai saimnieciskās darbības reģistrējošas iestādes ārvalstīs izdotu reģistrācijas apliecības kopiju vai izziņu (-as) vai arī ārvalstīs reģistrēts pretendents norāda publiski pieejamu reģistru, kur iepirkuma komisija varētu pārliecināties par reģistrācijas faktu, kas apliecina, ka pretendents, personu grupas dalībnieki, personālsabiedrības dalībnieki un apakšuzņēmēji ir reģistrēti likumā noteiktajā kārtībā un apliecina ārvalstīs reģistrēta pretendenta (arī personu grupas dalībnieku, personālsabiedrības dalībnieku un apakšuzņēmēju) dalībnieku sastāvu.

	Pretendentam ir tiesības Latvijas teritorijā piedāvātos transportlīdzekļus tirgot, nodrošināt tehnisko apkopi un garantijas saistību izpildi.
Ja pretendents ir piegādātāju apvienība – prasību var izpildīt viens no piegādātāju apvienības dalībniekiem, atbilstoši darbu/pakalpojumu saturam, vai piegādātāju apvienības dalībnieki kopā.
Ja pretendents balstās uz piesaistītās personas (apakšuzņēmēja) iespējām, tad izvirzīto prasību var izpildīt pretendents un piesaistītā persona kopā.
	Atlases prasībā noteiktā apliecināšanai un apstiprināšanai, jāiesniedz:
1)	informāciju/dokumentus par atlases prasībai atbilstošām Pretendenta tiesībām un reģistrāciju,
2)	piedāvātā transportlīdzekļa ražotāja vai autorizētas pārstāvniecības (apliecinot pārstāvniecību) izsniegta dokumenta kopija, kura apliecina atlases prasībai atbilstošas tiesības (licence, līgums vai apliecinājums), ja vien pretendents pats nav piedāvātā transportlīdzekļa ražotājs, vai norāda aktīvu tīmekļvietnes adresi, kur informācija bez maksas pārbaudāma, vai iesniedz rakstisku apliecinājumu par sadarbību (vienošanās, nodomu protokols), kas pierāda, ka iepirkuma līguma slēgšanas tiesību piešķiršanas gadījumā, pretendentam būs atbilstošas atlases prasībās noteiktajam tiesības.

	3.4._. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.

Pretendents, iesniedzot piedāvājumu, var balstīties uz citu personu tehniskām un profesionālām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. 

Pretendents, kā arī personas, uz kuras iespējām pretendents balstās, dokumentu parakstīšanai var izmantot EIS iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.
	3.4._.1. Personas, uz kuras iespējām pretendents balstās, rakstisks apliecinājums par piedalīšanos Atklātā konkursā, kā arī apliecinājums nodot pretendenta rīcībā līguma izpildei nepieciešamos resursus gadījumā, ja ar pretendentu tiek noslēgts līgums.

Ja pretendents, iesniedzot pieteikumu, balstās uz citu komersantu tehniskām un profesionālām spējām, tas pierāda Pasūtītājam, ka viņa rīcībā būs nepieciešamie resursi, iesniedzot dokumentu, kas apliecina nepieciešamo resursu nodošanu pretendenta rīcībā.



